Datganiad i'r wasg "Medrwn" | GwirfoddolwyrSirDdinbych
Datganiad i'r wasg "Medrwn"
Medrwn PDF
'Medrwn…' yng Nghyngor Gwasanaethau Gwirfoddol Sir Ddinbych
Mae'r corff aelodaeth i wirfoddolwyr, grwpiau cymunedol a gwirfoddol a mudiadau trydydd sector a mentrau cymdeithasol yn Sir Ddinbych, Cyngor Gwasanaethau Gwirfoddol Sir Ddinbych, yn cymryd rhan mewn dathliadau ledled y Deyrnas Unedig i gofnodi Wythnos Gwirfoddolwyr, yn cyrraedd uchafbwynt gyda'r Dathliad Mawr ar 12 Mehefin gyda llu o ddigwyddiadau a gweithgareddau. (Gweler isod am ragor o fanylion am yr ystod lawn o ddigwyddiadau.)
Arddangosfa ffotograffau gan Ceridwen Hughes o 'Same but Different' yw
'Medrwn …' sy'n archwilio gobeithion a breuddwydion oedolion ifanc ag anableddau dysgu. Mae'r delweddau'n rymus, cadarnhaol a llawn dirnadaeth. Mae'r arddangosfa ar-lein wedi denu diddordeb o bob cwr o'r byd, yn enwedig yr Unol Daleithau ac Awstralia.
Bydd yr artist llawrydd, rheolwr prosiect, ymgynghorydd a chydweithredwr Ticky Lowe yn dangos ac yn trafod ffilm fer 'Gwagleoedd Trochi' trwy gydol y dydd. Mae'n cyfleu ymatebion pobl ifanc ag anableddau dwys i amgylchedd dros dro ysgogol. Eisiau gwybod mwy? Dewch draw i sgwrsio gyda Ticky a dysgu rhagor. https://vimeo.com/211280524
Gellir gweld yr arddangosfa rhwng 11am a 3:30pm yng Nghanolfan Naylor Leyland, Stryd y Ffynnon, Rhuthun, LL15 1AF.
Cyllidwyd y ddau brosiect trwy Gronfa Gofal Canolraddol Llywodraeth Cymru 2016/17 y bu Cyngor Gwasanaethau Gwirfoddol Sir Ddinbych yn ei gweinyddu ar ran Bwrdd Iechyd Prifysgol Betsi Cadwaladr a Chydweithredfa Gwella Gwasanaethau Gofal Cymdeithasol a Llesiant Gogledd Cymru.
Dywedodd Prif Weithredwr Cyngor Gwasanaethau Gwirfoddol Sir Ddinbych, Helen Wilkinson: "Rydw i'n falch iawn o rôl Cyngor Gwasanaethau Gwirfoddol Sir Ddinbych yn cefnogi arloesi a chreadigrwydd mewn prosiectau a gweithgareddau a ddarparwyd gan fudiadau sy'n rhoi cymorth a chefnogaeth i unigolion ag anabledd dysgu, ac rydym ni wrth ein boddau ein bod ni'n cynnal yr arddangosfa hon gyda dau artist sydd wedi gwirfoddoli eu hamser ar gyfer y digwyddiad hwn yn ystod Wythnos Gwirfoddolwyr."
Manylion am Gyngor Gwasanaethau Gwirfoddol Sir Ddinbych
Cyngor Gwasanaethau Gwirfoddol Sir Ddinbych, CGGSDd, yw'r Cyngor Gwirfoddol Sirol sy'n gweithredu yn Sir Ddinbych. Ein cenhadaeth yw hyrwyddo, cefnogi a datblygu gwirfoddolwyr, mudiadau gwirfoddol a'r trydydd sector yn Sir Ddinbych a gogledd Cymru.
Mae CGGSDd yn gweithio'n agos â Chynghorau Gwirfoddol Sirol eraill gogledd Cymru, ac mae'n aelod o Gymdeithas Cynghorau Gwirfoddol Sirol Cymru (WACVC) sydd, mewn partneriaeth â Chyngor Gweithredu Gwirfoddol Cymru (WCVA), yn ffurfio'r seilwaith trydydd sector yng Nghymru.
Os hoffech gael rhagor o wybodaeth cysylltwch â Helen Wilkinson, Prif Weithredwr Cyngor Gwasanaethau Gwirfoddol Sir Ddinbych, helenw@dvsc.co.uk 01824 702 441 neu 07957 684 079
Dilynwch ni ar Trydar @DVSC_Wales a hoffwch ein tudalen Gweplyfr #DenbighshireVolunteers
'Medrwn …' – Astudiaeth Achos
"Mae bod ag anabledd yn eich gwneud chi'n unigryw, yn eich gwneud chi'n wahanol i bobl eraill. Mewn ffordd, gall eich cynorthwyo chi yn ogystal â'ch rhwystro chi ar adegau.
Mae fy anabledd i'n gwneud i mi feddwl ychydig yn wahanol i eraill. Rydw i'n meddwl ar gyflymder gwahanol. Mae prosiectau fel 'Medrwn…' yn ein helpu i esbonio pwy ydym ni ac rydych chi am gymryd rhan dim ond er mwyn profi eich bod chi'n medru gwneud hynny. Y rheswm rydw i'n gwneud hyn yw er mwyn helpu pobl i ddeall yn well.
Mae bod ag anabledd yn eich gosod ar wahân. Mae'n rhoi min cudd i chi nad ydych chi'n gwybod amdano nes i chi ei ganfod. Mae bod yn anabl yn fyd rhyfeddol i fod ynddo ac rydw i'n falch o fod yn rhan ohono."
Mae Paige ar y sbectrwm awtistiaeth, ac yn dioddef o Anhwylder Diffyg Canolbwyntio a Gorfywiogrwydd a llewyg fasofagal sy'n achosi iddi lewygu.
Wythnos Gwirfoddolwyr –
Y Dathliad Mawr (1 – 12 Mehefin 2017)
Os hoffech gael rhagor o wybodaeth am unrhyw un o'r digwyddiadau uchod, cysylltwch ar: 01824 702 441 neu e-bost: office@dvsc.co.uk